Vancouver

Vancouver ( atau ) punika satunggaling kutha ing Provinsi British Columbia, Kanada. Kutha punika kalebet laladan metropolitan paling ageng ing Kanada pérangan kulon lan paling ageng nomer tiga ing Kanada. Laladan metropolitan Vancouver dienggeni déning 2.132.824 Vancouverites, sebatan kanggé penduduk  Vancouver, kalebet 583.296 jiwa ing kutha Vancouver piyambakbcstats.gov.bc.ca. Walikota Vancouver punika Sam Sullivan.

Vancouver punika dados tuan rumah kanggé Olimpiade Mangsa Dingin 2010, Memorial Cup 2007, lan World Police and Fire Games 2009. Stadium Swangard ing Burnaby ugi dados papan kompetisi Piala Dunia FIFA U-20 2007.

 Géografi 
Vancouver punika mapan ing , winatesan kaliyan Selat Georgia ingkang kapisahaken saking Samodra Pasifik déning Pulo Vancouver. Vancouver mlebet ing zona wekdal Pasifik (UTC-8) lan Zona Ekologi Maritim Pasifik. Vancouver boten mapan ing Pulo Vancouver nanging mapan wonten ing Ujung Burrard. Nanging nama kutha lan pulo mau dipunpendhet saking nama George Vancouver, kaptèn angkatan laut saking Britania Raya ingkang njelajah laladan punika ing taun 1792.

Vancouver punika gadhah are kanthi wiyaripun 114,67 km² kapérang dados laladan ingkang rata lan laladan ingkang nggegunung. Vancouver ugi dipunubengi déning kathah perairan. Cathetan sajarah nedahaken bilih paling sekedik 50 aliran toya lan cabangipun ing Vancouver nanging sesarengan kaliyan majenging kutha, sapunika kantun sekawan.

 Sesawangan 
Vancouver punika dipunkenal kaliyan donya awit saking kaendahan kuthanipun. Kutha punika gadhah salah satunggal saking taman kutha paling ageng ing Amérika Utara, Taman Stanley utawi Stanley Park''. Sesawangan ing kutha punika ingkang kathah piyambak Pegunungan Pesisir Lor lan sesawangan ing dinten ingkang cerah saged dumugi Gunung Baker ing Washington, Amérikah Sarékat. Pulo Vancouver punika ing sebrang Selat Georgia lan Pasisir Sunshine.

 Iklim 
Iklim wonten ing Vancouver punika kalebet ukuran sedeng kanggé ukuran Kanada. Sasampunipun Victoria, kutha punika kutha paling anget nomer kalih nalika mangsa adem kanthi suhu minimum ing sangandhaping 0 °C kanthi rata-rata 46 dinten per taun lan ing sangandhaping -10 °C namung 2 dinten per taun. Langkung saking setengah dinten ing mangsa adem wonten jawah (udan), namung 9 dinten wonten salju, lan 3 ingkang saljunipun langkung saking 5 cm. Curah jawah punika manéka antawisipun 1.100 mm dumugi 3.500 mm. Ing mangsa panas, suhu sedengan kanthi dinten ingkang cerah lan garing. Rata-rata uhu paling inggil punika ing wulan Juli lan Agustus saged dumugi 22 °C, langkung saking 30 °C namung kaping pisan saben 5 mangsa panas. Badai lan gluduk punika kalebet arang kadadosan.

 Cathetan suku 

Kategori:Fiksi
Kategori:Superhero